Ο **Αθλητικός Όμιλος Νηρέας Χαλανδρίου** είναι ελληνικός αθλητικός σύλλογος που δραστηριοποιείται στο πεδίο του υγρού στίβου. Αναπτύσσει κατά κύριο λόγο τις δραστηριότητές του στο «Δημοτικό Κολυμβητήριο Χαλανδρίου», αλλά και ενίοτε στο «Ολυμπιακό Κολυμβητήριο» (Ο.Α.Κ.Α.). Ο Αθλητικός Όμιλος ιδρύθηκε το 1989 και άρχισε τις αθλητικές του δραστηριότητες το καλοκαίρι του 1991 με τμήματα κολύμβησης και υδατοσφαίρισης. Το 1993 ιδρύθηκε τμήμα συγχρονισμένης κολύμβησης, ενώ το 1996 (έως το 2010) προστέθηκε και τμήμα καταδύσεων.

Προπονητές
----------

Ενημέρωση: 22 Ιουνίου 2022

| Τμήμα | Προπονητής |
| --- | --- |
| **Υδατοσφαίριση ανδρών** | Γιώργος Ιντζές |
| **Υδατοσφαίριση γυναικών** | Λευτέρης Βούρος |

Υδατοσφαίριση Ανδρών
--------------------

### Σεζόν 2008-2009

Η ομάδα ανδρών του Ομίλου αγωνίζεται στο Πρωτάθλημα της Α'2 Εθνικής Κατηγορίας, γνωρίζοντας τον υποβιβασμό μετά το πέρας των αγωνιστικών της υποχρεώσεων. Στο παρελθόν είχε πραγματοποιήσει αξιόλογη πορεία στην Α1 Κατηγορία, από την οποία υποβιβάστηκε δύο χρόνια πριν.

### Σεζόν 2016-2017

Τη σεζόν 2016-2017 η ομάδα αγωνίστηκε στα play out της Α'2 Εθνικής Κατηγορίας μαζί με άλλες 7 ομάδες. Η ομάδα του Ζυμβραγάκη Παναγιώτη, ο οποίος διαδέχθηκε τον Τρούλο Παναγιώτη μετά την παραίτησή του, κατάφερε να παραμείνει στην κατηγορία τερματίζοντας στη 2η θέση της βαθμολογίας. Εγκυκλοπαιδικά, στη Β' Κατηγορία Ανδρών έπεσαν οι ΟΥΚ Βόλου, ΝΟ Ρεθύμνου, ΝΕ Πατρών και ΑΟΝΣ Μίλων.

### Σεζόν 2017-2018

Κατά τη σεζόν 2017-2018, η ομάδα συμμετείχε για άλλη μία φορά στα play out αλλά δεν κατάφερε να παραμείνει στη δεύτερη κατά σειρά εθνική κατηγορία και έπεσε στην Β΄ Κατηγορία Ανδρών τερματίζοντας στην τελευταία θέση, έχοντας μία νίκη. Στη Β' Κατηγορία Ανδρών έπεσαν επίσης οι Νηρέας Πατρών, ΝΟ Καλαμακίου και ο ΑΟ Ιωνικός που αποσύρθηκε από το πρωτάθλημα.

### Σεζόν 2018-2019

Η επόμενη σεζόν, βρίσκει το Νηρέα να προκρίνεται στην Τελική Φάση της Β' Κατηγορίας Ανδρών και να αγωνίζεται με άλλες 7 ομάδες στα play off διεκδικώντας ένα από 4 εισητήρια που δίνουν την άνοδο στην Α'2. Μετά από μία σειρά παιχνιδιών δεν τα καταφέρνει και τα 4 αυτά εισητήρια πάνε στους ΝΟ Καλαμάτας, ΑΕΚ, ΠΕΚΕΒ και την πρωταθλήτρια Τρίαινα Βούλας.

### Σεζόν 2019-2020

Η ομάδα βρίσκεται για δεύτερη συνεχόμενη χρονιά στα play off και διεκδικεί την άνοδο στην Α'2. Αυτή τη φορά οι ομάδες είναι 5 και τα εισητήρια ανόδου μόλις 2. Μετά από τρεις διαδοχικές ημέρες παιχνιδιών η ομάδα παίρνει την 2η προνομιούχο θέση και ανεβαίνει στην Α'2 Εθνική Κατηγορία μαζί με την πρωταθλήτρια ομάδα του ΑΟ Ιωνικού.

#### Σύνθεση 2019 - 2020

• **Προπονητής:** Ζυμβραγάκης Παναγιώτης

• **Βοηθός Προπονητή:** Γρηγοριάδης Άγγελος

• **Έφορος Ομάδος:** Βασιλακόπουλος Κώστας

| Παίκτης | Θέση | Ηλικία |
| --- | --- | --- |
| Στρίγκος Σταύρος | Τερματοφύλακας | 1981 |
| Κακλής Βαγγέλης | Τερματοφύλακας | 2004 |
| Κοκκωνάκης Διονύσης | Αμυντικός | 1982 |
| Σιάρκος Δημήτρης | Αμυντικός | 1990 |
| Ζένιος Φάνης | Αμυντικός | 2004 |
| Κόττας Ανδρέας (C) | Περιφερειακός | 1984 |
| Κωνσταντόπουλος Κώστας | Περιφερειακός | 1990 |
| Χαλιάσος Φίλιππος | Περιφερειακός | 1990 |
| Σιάρκος Νίκος | Περιφερειακός | 1993 |
| Κοτσάφτης Ορέστης | Περιφερειακός | 1998 |
| Μπότσαρης Κωνσταντίνος | Περιφερειακός | 2002 |
| Παπασωτηρίου Τίμος | Περιφερειακός | 2002 |
| Γκίρης Κωνσταντίνος | Περιφερειακός | 2000 |
| Γκαράνης Θοδωρής | Περιφερειακός | 2000 |
| Βασιλακόπουλος Παναγιώτης | Περιφερειακός | 2004 |
| Βαλοδήμος Στέλιος | Φουνταριστός | 1992 |
| Κονταλέξης Φωκίων | Φουνταριστός | 2004 |

### Σεζόν 2020-2021

Την περίοδο 2020-21, προπονητής του ανδρικού τμήματος ήταν ο Νίκος Καραμάνης. 

### Σεζόν 2021-2022

Την περίοδο 2021-2022, η ανδρική ομάδα πόλο του Νηρέα Χαλανδρίου με προπονητή τον Νίκο Καραμάνη έγραψε ιστορία κερδίζοντας επάξια την άνοδο στην Α1 Κατηγορία Ανδρών! 

### Σεζόν 2022-2023

Την περίοδο 2022-2023, ο Νηρέας Χαλανδρίου αγωνίζεται στην Α1 κατηγορία ανδρών κ προπονητής της ομάδας είναι ο Γιώργος Ιντζές. 

### Τίτλοι

* **1 Πρωτάθλημα Ελλάδας Παίδων**
	+ 2001
* **1 Πρωτάθλημα Ελλάδας Μίνι Παίδων**
	+ 2003

Υδατοσφαίριση Γυναικών
----------------------

Η ομάδα υδατοσφαίρισης γυναικών του Ομίλου αγωνίστηκε κατά την περίοδο 2008-09 στο πανελλήνιο πρωτάθλημα της Α1 Κατηγορίας. Ήταν η δεύτερη συνεχόμενη χρονιά του συλλόγου στην κατηγορία, μετά την άνοδό του από την Α2 Κατηγορία. Οι προπονήσεις της ομάδας πραγματοποιούνταν στο Ο.Α.Κ.Α.

Προπονητής της ομάδας ήταν ο Χάρης Γιακουμάτος. Το ρόστερ για την περίοδο 2008-09 αποτελούσαν οι Επταημέρου, Κοζομπόλη, Ματζάνα, Κρασιλνίκοβα, Βαρδάκη, Μ. Βασιλακοπούλου, Α. Βασιλακοπούλου, Βάσιλα, Σαμαρά, Πανουσάκη, Γαρατζιώτη, Β. Διαμαντοπούλου, Μιχαηλίδου, Ε. Μήλα, Ξ. Μήλα, Θαλασσανίδου, και Λιβαθηνού.

Για πέντε χρόνια προπονήτρια της ομάδας ήταν η Ευτυχία Καραγιάννη με σειρά επιτυχιών σε επίπεδο γυναικών αλλά και ακαδημιών. 

**Σεζόν 2019-20**

Στην σεζόν 2019-20 εκτός από το πρωτάθλημα, συμμετείχε και στο Κύπελλο, στο οποίο αφού νίκησε την Ν.Ε. Πατρών στα ημιτελικά προκρίθηκε στον τελικό όπου ηττήθηκε από τον Ολυμπιακό στο κολυμβητήριο του Παλαιού Φαλήρου όπου διεξάγονταν σχεδόν όλοι οι αγώνες του κυπέλλου. Ήταν μια σπουδαία εμφάνιση. Η ομάδα του Χαλανδρίου είχε το δικαίωμα να συμμετέχει σε ευρωπαϊκό κύπελλο την επόμενη χρονιά ως φιναλίστ κυπέλλου ωστόσο αρνήθηκε να συμμετάσχει και την θέση του πήρε ο Ν.Ο. Λάρισας.

**Σεζόν 2021-22**

Τη σεζόν 2021-22, η γυναικεία ομάδα πόλο του Νηρέα Χαλανδρίου υποβιβάστηκε στην Α2 Κατηγορία Γυναικών. 

**Σεζόν 2022-23**

Τη σεζόν 2022-23, προπονητής της γυναικείας ομάδας πόλο αναλαμβάνει ο Λευτέρης Βούρος, αντικαθιστώντας τον Χάρη Γιακουμάτο. 

### Τίτλοι

* **4 Πρωταθλήματα Α2 Εθνικής**
	+ 1997, 2007, 2012, 2017
* **2 Πρωταθλήματα Ελλάδας Νέων Γυναικών**
	+ 2020, 2021
* **1 Πρωτάθλημα Ελλάδας Νεανίδων**
	+ 2019
* **1 Πρωτάθλημα Ελλάδας Κορασίδων**
	+ 2020
* **1 Πρωτάθλημα Ελλάδας Μίνι Κορασίδων**
	+ 2017

Παραπομπές
----------

1. 1 2  «Επίσημη ιστοσελίδα Νηρέα Χαλανδρίου». Αρχειοθετήθηκε από το πρωτότυπο στις 16 Φεβρουαρίου 2009. Ανακτήθηκε στις 29 Μαρτίου 2009.
2. ↑  Αυγουστής, Βαγγέλης (14 Ιουνίου 2009). ««Η Λάρισα ανέβηκε στην Α1 της υδατοσφαίρισης»». NovaΣΠΟΡ FM.. Ανακτήθηκε στις 14 Ιουνίου 2009.
3. ↑  «Ο Νίκος Καραμάνης νέος προπονητής της ανδρικής ομάδας πόλο του Νηρέα». nireashal.gr. Ανακτήθηκε στις 3 Αυγούστου 2020.
4. ↑  «ΕΓΡΑΨΕ ΙΣΤΟΡΙΑ Ο ΝΗΡΕΑΣ ΧΑΛΑΝΔΡΙΟΥ - ΕΠΙΣΤΡΟΦΗ ΣΤΗΝ Α1 ΑΝΔΡΩΝ!». aquafeed24.com. Ανακτήθηκε στις 22 Ιουνίου 2022.
5. ↑  «Ο Γιώργος Ιντζές προπονητής στην Α1 ανδρών». nireashal.gr. Ανακτήθηκε στις 22 Ιουνίου 2022.
6. ↑  «Το ... αντίο της Ευτυχίας Καραγιάννη στο Νηρέα Χαλανδρίου». www.gazzetta.gr. Ανακτήθηκε στις 31 Αυγούστου 2020.
7. ↑  «Επικυρώθηκαν οι τελικές κατατάξεις των πρωταθλημάτων Α1 & Α2 Ανδρών / Γυναικών». www.koe.org.gr. Ανακτήθηκε στις 22 Ιουνίου 2022.
8. ↑  «Ο ΛΕΥΤΕΡΗΣ ΒΟΥΡΟΣ ΠΡΟΠΟΝΗΤΗΣ ΤΗΣ ΓΥΝΑΙΚΕΙΑΣ ΟΜΑΔΑΣ». nireashal.gr. Ανακτήθηκε στις 22 Ιουνίου 2022.

Εξωτερικοί σύνδεσμοι
--------------------

* Α.Ο. Νηρέας Χαλανδρίου, επίσημος ιστότοπος.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Υδατοσφαίρισης Ανδρών 2021-2022 |
| --- |
|  |
| Α' Όμιλος | 
* Βροντάδος Χίου
* Ηλυσιακός
* Ιωνικός Νίκαιας
* Καλαμάτα
* Ο.Φ.Η.
* Πατρών Ν.Ε.
* Πατρών Ν.Ο.
* Ροή
 |  |
|  |
| Β' Όμιλος | 
* Ηλιούπολη
* Κέρκυρα
* Λάρισα
* Νηρέας Γέρακα
* Νηρέας Χαλανδρίου
* Ο.Φ.Θ.
* Τρίαινα Βούλας
* Χαϊδάρι
 |

 |

|  |  |  |  |  |
| --- | --- | --- | --- | --- |
| 

| π • σ • ε
Ομάδες Α1 Εθνικής Κατηγορίας Υδατοσφαίρισης Γυναικών 2021-2022 |
| --- |
|  |
| 
* Α.Ε.Κ.
* Βουλιαγμένη
* Γλυφάδα
* Εθνικός Πειραιώς
* Ηλυσιακός
* Λάρισα
* Νηρέας Χαλανδρίου
* Ολυμπιακός Πειραιώς
* Πανιώνιος Σμύρνης
* Π.Α.Ο.Κ.
* Πατρών Ν.Ε.
* Ρέθυμνο
 |  |

 |